armvectores/hy_wikipedia_2023 huggingface dataset:
Հրաչյա Հակոբյան (դերասան)

Անվան այլ կիրառումների համար տե՛ս՝ Հրաչյա Հակոբյան (այլ կիրառումներ)Հրաչյա Վաչիկի Հակոբյան (հուլիսի 15, 1980(1980-07-15), Երևան, Հայկական ԽՍՀ, ԽՍՀՄ), հայ քաղաքական գործիչ, դերասան, Քաղաքացիական պայմանագիր կուսակցության անդամ, ՀՀ ԱԺ 7-րդ գումարման պատգամավոր։


== Կենսագրություն ==
1997 թվականին ավարտել է Երևանի Բենիամին Ժամկոչյանի անվան թիվ 119 միջնակարգ դպրոցը։
1998-2000 թթ. ծառայել է Հայաստանի զինված ուժերում։
2001-2005 թվականներին սովորել է Երևանի թատրոնի և կինոյի պետական ինստիտուտի դերասանական բաժնում։


== Աշխատանքային գործունեություն ==
2003-2007 թվականներին աշխատել է Երևանի խամաճիկների պետական թատրոնում, 2008-2010 թվականներին՝ Երևանի Կամերային թատրոնում։ 2002-2009 թվականներին եղել է «Հայկական ժամանակ» օրաթերթի տպագրության պատասխանատուն։
2005 թ. ավարտել է Երևանի թատրոնի և կինոյի պետական ինստիտուտը։ 2000-2008 թթ. եղել է «Հայկական Ժամանակ» օրաթերթի տպագրության պատասխանատու, 2003-2008 թթ.՝ Երևանի խամաճիկների պետական թատրոնի, 2009-2010 թթ.՝ Երևանի պետական կամերային երաժշտական թատրոնի դերասան։ 2009-2013 թթ.՝ «Մեր Տպարանը» ՍՊԸ փոխտնօրեն։ 2013-2015 թթ.՝ «Armtimes.com» կայքի ադմինիստրատոր։
Նկարահանվել է մի շարք գեղարվեստական ֆիլմերում։ 2018-2019 թթ.՝ ԱԺ պատգամավոր (թիվ 3 ընտրատարածք, «Ելք» կուսակցությունների դաշինք)։ ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ։ «Ելք» խմբակցության անդամ։
2018 թվականի մայիսի 16-ին Հայաստանի փոխվարչապետ Արարատ Միրզոյանի պատգամավորական լիազորությունները դադարեցված ճանաչվելուց հետո Հրաչյա Հակոբյանը մանդատ է ստացել Հայաստանի 6-րդ գումարման Ազգային Ժողովում։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։


== Ընտանիք ==
Ամուսնացած է, ունի երկու զավակ։
Հայաստանի վարչապետ Նիկոլ Փաշինյանի աներորդին է, Աննա Հակոբյանի եղբայրը։


== Ծանոթագրություններ ==
Ասֆալտապատում

Ասֆալտապատում, ճանապարհների, մայթերի, հատակների պատումը ասֆալտբետոնով կամ ասֆալտի շաղախով։ Ասֆալտապատման ֆալտբետոնի խառնուրդը տեղադրվում է մեկ կամ երկու շերտով, ամուր և հարթ հիմքի վրա։ Ասֆալտապատման աշխատանքևերի մեքենայացման համար օգտագործվում են ասֆալտատեղադրիչներ։ Գործարանում պատրաստված ասֆալտբետոնը տեղադրման վայրն է բերվում ինքնաթափերով։ Ասֆալտատեղադրիչը խառնուրդը փռում է, հարթում և մասնակի խտացնում։ Վերջնական խտացումը կատարվում է գլդոններով ու այլ մեքենաներով։ Նեղ մայթերի, հատակների, տանիքների ասֆալտապատումը կատարվում է թափածո ասֆալտբետոնով՝ խառնուրդի հարթեցմամբ ու թեթևակի տոփանումով։
Լա Ռոշեթ (Շարանտի գավառ)

Լա Ռոշեթ (ֆր.՝ La Rochette), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 551 մարդ, բնակչության խտությունը` 50.14 մարդ/կմ²։ Բնակավայրը զբաղեցնում է 10.99 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 21 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 347 աշխատունակ (15-64 տարեկան) բնակիչ, որոնցից ակտիվ էին 257-ը, իսկ ոչ ակտիվները` 90։ Ակտիվության ցուցանիշը կազմում է 74,1 %։ 257 աշխատունակ մարդկանցից աշխատել է 240 անձ (134 տղամարդ և 106 կին)։ Գործազուրկ են եղել 17 անձ (4 տղամարդ և 13 կին)։ 90 անաշխատունակներից 25-ը եղել են աշակերտներ կամ ուսանողներ, 38-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նեսեբիրի համայնք

Անվան այլ կիրառումների համար տե՛ս՝ Նեսեբիր (այլ կիրառումներ)Նեսեբիրի համայնք (բուլղար․՝ Община Несе́бър), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Նեսեբիր քաղաքը։
Համայնքի տարածքի մակերեսը կազմում է 421,9 կմ²։
Ստրումյանի համայնքի քմեթը (քաղաքապետ) ընտրությունների արդյունքում Նիկոլայ Կիրիլով Դիմիտրովն է։


== Բնակչություն ==
Ըստ 2011 թվականի մարդահամարի տվյալների՝ համայնքի բնակչությունը կազմում է 28687 մարդ։


== Համայնքի կազմ ==
Համայնքի մեջ են մտնում հետևյալ բնակավայրերը՝

քաղաք Նեսեբիր
քաղաք Օբզոր
քաղաք Ռավդա
քաղաք Սվետի Վլաս
գյուղ Բանյա
գյուղ Գյուլյովցա
գյուղ Եմոնա
գյուղ Կոզնիցա
գյուղ Կոշարիցա
գյուղ Օրիզարե
գյուղ Ռակլինովո
գյուղ Պանիցովո
գյուղ Պրիսելցի
գյուղ Ռակովսկովո
գյուղ Տանկովո


== Ծանոթագրություններ ==


== Արտաքին հղումներ ==
Համայնքի պաշտոնական կայք (բուլղ.)
Կրասնի Խոլմ (գյուղ, Զուբցովսկի շրջան)

Անվան այլ կիրառումների համար տե՛ս՝ Կրասնի ԽոլմԿրասնի Խոլմ (ռուս.՝ Красный Холм), գյուղ Ռուսաստանի Տվերի մարզի Զուբցովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսայիզլի

Մեսայիզլի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ամսաբողկ

Ամսաբողկ, բողկ ցեղի միամյա կամ երկամյա բույսեր։ Մշակովի բողկ (Raphanus sativus) տեսակի տարատեսակներ են։ Ամսաբողկի արմատապտուղներն օգտագործում են թարմ վիճակում։ Նրանք հարուստ են վիտամիններով և օժտված են համային բարձր հատկություններով։ Ամսաբողկը ցրտակայուն բույս է։ Նրա սերմերը սկսում են ծլել 9 °C-ում։ Ամսաբողկի ծիլերը դիմանում են մինչև (-3 °C) ցրտի, իսկ մեծահասակ բույսերը՝ (-4 °C), (-5 °C)։ Ամսաբողկի զարգացումը արագանում է բարձր ջերմաստիճանի (18-25 °C) և երկարատև լուսային օրվա պայմաններում։ Այդ պատճառով ամռան ցանքերի դեպքում ամսաբողկը, առանց արմատապտուղ գոյանալու ծաղկում է։
Բարձրորակ արմատապտուղներ ստանալու համար ամսաբողկը պետք է աճեցնել բերրի հողերում, բարենպաստ խոնավության պայմաններում։


== Մշակման ձևեր ==


=== Պարարտացնում ===
Ամսաբողկին պետք է տալ փտած գոմաղբ՝ հեկտարին 30-40 տոննա, և հանքային պարարտանյութեր՝ 30-60 կիլոգրամ ազոտ, 45-60 կիլոգրամ ֆոսֆոր, 45-60 կիլոգրամ կալիում, մեկ հեկտարին ազդող նյութի հաշվով։


=== Ցանք ===
Ամսաբողկը ցանում են վաղ գարնանը մի քանի ժամկետներում (10-13 օրը մեկ) կամ հուլիսի վերջին՝ աշնանն օգտագործելու համար։ Աշնանային եղանակները շատ նպաստավոր են ամսաբողկի բարձրորակ խոշոր արմատապտուղներ ստանալու համար։
Ցանքը կատարում են 5-10 գծանի ժապավեններով, 45-50 սանտիմետր միջժապավենային տարածություններով և ժապավեններում 12-20 սանտիմետր միջգծային տարածություններով։


=== Սերմերի ցանք ===
Սերմերի ցանքի նորման շարքերով և ժապավեններով ցանելու դեպքում հեկտարին 12-15 կիլոգրամ է, իսկ խաչաձև ցանքերի դեպքում՝ 18-20 կիլոգրամ։


=== Բերքատվության բարձրացում ===
Ամսաբողկի բերքատվությունը բարձրանում է, եթե սերմերը 24 ժամ թրջում են մեթիլենային կապույտի լուծույթում (1լիտր ջրին 0,3 գրամ)։
Ամսաբողկի աճի ընթացքում հողը պահում են փխրուն և մաքուր։


== Հավաքում ==
Ամսաբողկը հավաքում են ընտրովի՝ 2-3 նվագով։ Բույսերը հողից դուրս են քաշում, տեսակավորում են և ապրանքային արմատապտուղները կապում են փնջերով, կլոր արմատապտուղները կապում են մեկ փնջում 10-20 հատ, երկարավունները՝ 5-10 հատ։


== Բերքատվություն ==
Ամսաբողկի միջին բերքատվությունը կազմում է հեկտարից 50-60 հազար փունջ, իսկ խաչաձև ցանքերի դեպքում մինչև 100 հազար փունջ։


== Բերքի վաղ ստացում ==
Կարելի է ստանալ ամսաբողկի վաղ բերք, եթե այն աճեցվի ջերմոցներում և տաքացվող գրունտում` ցանելով մի քանի ժամկետներում։
Պաշտպանված գրունտում աճեցնելու համար առավել հարմար տեսակներից են.

. «Սակսա Լեդյանայա սոսուլկա»,
. «Ռաննիյ կրասնիյ»,
. «Զարյա»,
. «Տեպլիչնիյ»։


== Աղբյուր ==
«Բանջարաբուծություն և պտղաբուծություն» (երկրորդ ուղղված և լրացված հրատարակություն), էջ 186-188, Երևան Լույս հրատարակչություն, 1976 թվական, սեպտեմբերի 1։


== Ծանոթագրություններ ==
Շահ Դիլի

Շահ Դիլի (ադրբ.՝ Şah Dili), ցամաքալեզվակ Ադրբեջանի արևելյան հատվածում գտնվող Ապշերոնյան թերակղզում։ Համարվում է Ադրբեջանի ամենաարևելյան ցամաքային կետը։ Վարչականորեն պատկանում է Բաքվի Բինա գյուղին։


== Ֆիզիկա-աշխարհագրական բնութագիր ==
Ցամաքալեզվակն ունի երկար և նեղ ձև։ Տարածված են աղի արհեստական լճերը և ճահճային հատվածները։ Ծովի մակարդակից քիչ բարձր լինելը բացատրում է մակերևույթի մոտ աղի գրունտային ջրերի առկայությունը։ Ցամաքալեզվակի կլիմային բնորոշ են ուժեղ քամիները։


== Ապշերոնի ազգային պարկ ==
Ցամաքալեզվակի տարածքում է գտնվում Ապշերոնի ազգային պարկը։ Հրվանդանի ցամաքային տարածքում բնակվում են շնագայլեր, աղվեսներ, գորշուկներ, նապաստակներ, Կասպից ծովի ջրերում` փոկեր և ձկներ, թռչուններից` արծաթափայլ որոր, թշշան կարապ, սև փարփար, փասյանաբադ, կռնչան բադ, սպիտակ մեծ տառեղ, ճահճային մկնաճուռակ և այլ չվող թռչուններ։


== Ծանոթագրություններ ==
Էնդրյու Նաբութ

Էնդրյու Նաբուտ (անգլ.՝ Andrew Nabbout, դեկտեմբերի 17, 1992(1992-12-17), Մելբուռն, Ավստրալիա), ավստրալիացի ֆուտբոլիստ, «Մելբուռն Սիթի» ակումբի կիսապաշտպան։ 2018 թվականի աշխարհի առաջնության մասնակից։


== Ակումբային կարերա ==
Նաբուտը կրիերան սկսել է  հանդես գալով Ավստրալիայի ցածր դիվիզիոնների ակումբներում՝ «Սանշայն Ջորջ Կրոս», «Հեյդելբերգ Յունայթեդ» և «Մորելանդ Զեբրաս»։ 2012 թվականին Էնդրյուն պայմանագիր է ստորագրել «Մելբուռն Վիկտոր»-ի հետ։ Հոկտեմբերի 13-ին «Բրիսբեն Ռոար» ակումբի դեմ մրցախաղում նորամուտ է ունեցել A-լիգայում։ Նոյեմբեր 10-ին «Սիդնեյա» ակումբի դեմ խաղում Նաբուտը խփել է իր առաջին գոլը «Մելբուռն Վիկտոր»-ի կազմում։ 2015 թվականին նա թիմին օգնել է հաղթել առաջնությունը։ 2016 թվականի սկզբին Էնդրյուն տեղափոխվել է մալազիական «Նեգերի-Սեմբիլա» ակումբ, որի կազմում խաղացել է հաջորդ կես տարվա ընթացքում։ 2016 թվականի ամառը Նաբուտը վերադարձել է իր հայրենիք՝ դառնալով «Նյուքասլ Յունայթեդ Ջեսթ» ակումբի խաղացող։ Հոկտեմբերի 9-ին «Ադելաիդա Յունայթեդ» ակումբի դեմ մրցախաղում նորամուտ  է ունեցել նոր ակումբի կազմում։ Նոյեմբերի 10-ին «Մելբուռն Սիթի» ակումբի դեմ մրցախաղում Էնդրյուն խփել է իր առաջին գոլը «Նյուքասլ Յունայթեդ Ջեսթ» ակումբի կազմում։
2018 թվականի սկզբին Նաբուտը տեղափոխվել է ճապոնական «Ուրավա Ռեդ Դայմոնդս» ակումբ։ Ապրիլի 2-ին «Ջուբիլո Իվատա» ակումբի դեմ մրցախաղում նորամուտ է ունեցել J-Լիգա։ 2019 թվականի մայիսի 17-ին «Սյոնան Բելմարե» ակումբի դեմ մրցախաղում Էնդրյուն խփել է իր առաջին գոլը «Ուրավա Ռեդ Դայմոնդս» ակումբի կազմում։ Նույն թվականի ամռանը Նաբուտը վերադարձել է «Մելբուռն Վիկտորի» ակումբ։


== Միջազգային կարիերա ==
2018 թվականի մարտի 23-ին Նորվեգիայի հավաքականի դեմ ընկերական խաղում Նաբուտը նորամուտ է ունեցել Ավստրալիայի հավաքականի կազմում։ 2018 թվականի հունիսի 1-ին Չեխիայի հավաքականի դեմ մրցախաղում նա խփել է իր առաջին գոլը ազգային թիմի կազմում։
2018 թվականին Նաբուտը մասնակցել է Ռուսաստանում Աշխարհի առաջնությանը։ Մրցախաղում նա խաղացել է Ֆրանսիայի և Դանիայի թիմերի դեմ մրցախաղերում։
2019 թվականին Նաբուտը ներառվել է ԱՄԷ-ում Ասիայի գավաթի հավաքականի կազմում։ Մրցախաղում նա խաղացել է ԱՄԷ-ի թիմի դեմ մրցախաղում։


=== Գոլեր Ավստրալիայի հավաքականի կազմում ===


== Ձեռքբերումներ ==
Թիմային
 «Մելբուռն Վիկտորի»

Ավստրալիայի ֆուտբոլի առաջնություն՝ 2014 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Վիճակագրությունը National Football Teams կայքում(անգլ.)Andrew Nabboutt on PlayersVoice
Չիկագո (այլ կիրառումներ)

Չիկագո, կարող է վերաբերել՝

Չիկագո - քաղաք Ամերիկայի Միացյալ Նահանգներում
Չիկագո - գետ ԱՄՆ տարածքում
Չիկագո - ռեժիսոր Ռոբ Մարշալի ֆիլմը՝ նկարահանված համանուն մյուզիքլի հիման վրա 2012 թվականին
Արարատ (քաղաք, Ավստրալիա)

Անվան այլ կիրառումների համար տե՛ս՝ Արարատ (այլ կիրառումներ)Արարատ, քաղաք Ավստրալիական Միության Վիկտորիա նահանգում, Մելբուռն քաղաքից 200 կմ դեպի հյուսիս-արևմուտք, Հոպիկինս գետի ափին։ Ավստրալիայի Արարատ քաղաքը հաղորդակցության կարևոր հանգույց է, հացահատիկի և բրդի առևտրի կենտրոն։ Ունի տեքստիլ և սննդի արդյունաբերության ձեռնարկություններ։


== Պատմություն ==
Քաղաքը հիմնադրել են անգլիացիները 1840 թվականին, իսկ անունը ստացել է իրենից 8 կմ դեպի հարավ-արևելք գտնվող Արարատ լեռից։ Ավստրալիայում է գտնվում նաև Արարատ լեռը, որը հանգած հրաբուխ է, ունի 660 մ բարձրություն, ծածկված է լավաներով և տուֆերով, ունի ոսկու հանքեր։
Լեռան Արարատ անունը տվել է անգլիացի ֆերմեր Ուիլզը՝ իր այստեղ բնակություն հաստատելը նմանեցնելով առասպելական Նոյի տապանի Արարատի կանգ առնելուն։


== Գրականություն ==
Ռ․ Փարսադանյան, Գիտելիքների շտեմարան, Երևան
Աստերոիդների ցանկ (224301-224400)

Աստերոիդների ցանկ (224201-224300)  • Աստերոիդների ցանկ  • Աստերոիդների ցանկ (224401-224500)
 Աստերոիդների ցանկ (224201-224300)  • Աստերոիդների ցանկ  • Աստերոիդների ցանկ (224401-224500)
Հուլիսի 28

Հուլիսի 28, տարվա 209-րդ (նահանջ տարիներին՝ 210-րդ) օրն է։

Տարվա ավարտին մնում է 156 օր։


== Դեպքեր ==
1741 - Վիտուս Բերինգի նավը հասնում է Ալյասկայի ափերին
1794 - Փարիզում մահապատժի են ենթարկվում Ֆրանսիական հեղափոխության քսաներկու գործիչ
1814 - Պերսի Բիշի Շելլին տասնվեց տարեկան Մերի Գոդվինի հետ Անգլիայից փախչում է Ֆրանսիա
1821 - Պերուն անկախացավ Իսպանիայից
1914 - Ավստրո-Հունգարիան պատերազմ է հայտարարում Սերբիային։ Սկսվում է Առաջին համաշխարհային պատերազմը
1928 - Ամստերդամում բացվում են IX ամառային օլիմպիական խաղերը
1951 - տեղի է ունենում Ուոլթ Դիսնեյի «Ալիսը հրաշքների աշխարհում» անիմացիոն ժապավենի առաջին ցուցադրությունը
1984 - Լոս Անջելեսում բացվում են XXIII օլիմպիական խաղերը
1993 - Անդորրան դառնում է ՄԱԿ անդամ
1995 - Հնդկաստանի իշխանությունների որոշումով Բոմբեյ քաղաքն ստանում է Մումբայ անունը


== Ծնունդներ ==
1804 - Լյուդվիգ Ֆոյերբախ Ludwig Feuerbach գերմանացի փիլիսոփա (մ. 1872)
1902 - Կարլ Փոփեր Karl Raimund Popper բրիտանացի փիլիսոփա և սոցիոլոգ (մ. 1994)
1915 - Չարլզ Հարդ Թաունս Charles Hard Townes ամերիկացի ֆիզիկոս
1928 - Ռեյ Աղայան,հագուստի դիզայներ
1929 - Ժաքլին Քենեդի Jacqueline Kennedy Onassis ամերիկացի լրագրողուհի (մ. 1994)
1937 - Ֆրանսիս Վեբեր Francis Veber ֆրանսիացի ռեժիսոր
1943 - Ռիչարդ Ռայթ Richard Wright անգլիացի ռոք-երաժիշտ (Փինք Ֆլոյդ) (մ. 2008)
1954 - Ուգո Չավես Hugo Rafael Chávez Frías 1999-2013 թթ. Վենեսուելայի նախագահ (մ. 2013)
1981 - Մայքլ Կարիկ Michael Carrick անգլիացի ֆուտբոլիստ
1985 - Մաթյո Դեբյուշի, ֆրանսիացի ֆուտբոլիստ
1987 - Արման Փաշիկյան, շախմատիստ


== Մահեր ==
1741 - Անտոնիո Վիվալդի, իտալացի նշանավոր երգահան, ջութակահար, մանկավարժ (* 1678)
1750 - Յոհան Սեբաստիան Բախ Johann Sebastian Bach գերմանացի կոմպոզիտոր ( *1685)
1962 - Ֆրանց Կոնվիչնի Franz Konwitschny գերմանացի դիրիժոր (* 1901)
2000 - Արմենուհի Սրապյան,հայ խորհրդային բանասեր, բնագրագետ։ Բանասիրական գիտությունների դոկտոր (1974)
2004 - Բորիս Ստուկալին,խորհրդային պետական և կուսակցական գործիչ


== Տոներ ==
Հեպատիտի դեմ պայքարի միջազգային օր
Պերու՝ Անկախության օր
Սան Մարինո՝ Ազատության օր
Դուռնալու

Դուռնալու, ձմեռանոց ՀՍՍՀ Շամշադինի շրջանում։ 1926 թվականին ուներ 93, 1959 թվականին՝ 30 հայ բնակիչ։ Հետագայում լքվել է։


== Ծանոթագրություններ ==
Փսիրցխա

Փսիրցխա (նաև` Պսիրծխա, Պսիրցխա, Պսիրձխա, աբխազ.` Ҧсырӡха, վրաց.` ფსირცხა), գյուղ Աբխազիայի Գուդաութայի շրջանում, Գուդաութայից 20 կմ արևելք։ Գտնվում է ծովի մակարդակից 80 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 834 մարդ` հիմնականում հայեր, իսկ 1989 թվականին` 1386 մարդ, հայեր և աբխազներ։
2011 թվականի հաշվառումներով, գյուղում բնակվում է 1738 մարդ, որից 1205-ը հայեր։

Բնակիչներն զբաղվում են ծխախոտի, ցիտրուսների և եգիպտացորենի մշակությամբ, այգեգործությամբ, բանջարաբուծությամբ, անասնապահությամբ և մեղվաբուծությամբ։ Խորհրդային տարիներին գյուղն ուներ հայկական տարրական դպրոց, բուժկայան, ակումբ և հանգստյան տուն։
Գյուղը հիմնադրել են Սինոպից և Օրդուից եկած հայերը` 1881 թվականին։
Ժամանակակից Նոր Աֆոն քաղաքի տարածքը անցյալում եղել է Փսիրցխա գյուղի մի մասը։ 1920-1930 թվականներին Նոր Աֆոնը աբխազների կողմից նույնպես կոչվել է Փսիրցխա։


== Ծանոթագրություններ ==
Սյուրյուկ (գյուղ, Խուստի շրջան)

Սյուրյուկ (ուկրաիներեն՝ Сюрюк), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Սյուրյուկ գյուղում բնակվում էր 372 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արդարության սկզբունք

Արդարության սկզբունք, ՄԱԿ-ի կանոնադրության համաձայն (հատոր 1), սկզբունք, որն ընկած է միջազգային վեճերի խաղաղ կարգավորման հիմքում և պետք է օգտագործվի միջազգային իրա­վունքի սկզբունքների հետ միասին։
ՄԱԿ-ի կանոնադրությունը դիտում է ոչ թե իբրև միջազգային իրավունքի սկզբունք, այլ իբրև բարոյաիրավական և սոցիալ-քաղաքական գիտակցության փիլիսոփայական մի կատեգորիա, որը հասարակական գործունեությունը գնահատում է պարտադրականության տեսակետից։ Միջազգային հարաբերություններում «Արդարության սկզբունք» հասկացությունը համաձայնեցվում է միջազգային համընդհանուր իրավունքի հիմնական սկզբունքների հետ և չի հակասում դրանց։ Իրենց հերթին իրավական նորմերի հեղինակությունն ու պահպանումը բարձր են այնքանով, որքանով հիմնավոր է պետությունների և միջազգային հանրության համոզվածությունը դրանց արդարության մեջ։


== Գրականություն ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Օդիստե

Օդիստե (էստ․՝ Odiste), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տալա (Օբի վտակ)

Անվան այլ կիրառումների համար տե՛ս՝ Տալա (այլ կիրառումներ)Տալա (ռուս.՝  Тала), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի աջ ափով՝ 3408 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200001342
Հիդրոլոգիական ուսումնասիրությունների կոդը - 115200134
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եվրոպայի չեմպիոնների գավաթի եզրափակիչ 1969

1969 Եվրոպական գավաթի եզրափակիչ, Եվրոպական գավաթի 14-րդ խաղարկությունն է, որում հաղթեց «Միլան» ֆուտբոլային ակումբը 4-1 հաշվով՝ «Այաքսին»։ Խաղը կայացել է Սանտյագո Բերնաբեու մարզադաշտում, Մադրիդ, Իսպանիա։ Հեթ տիրիկի հեղինակ միլանից դարձավ Պիերինո Պրիատին, իսկ մեկ գոլ էլ խփեց Անժելո Սորմանին։ Այաքսից միակ գոլի հեղինակ դարձավ Վելիբոր Վասովիչը։
Բերդաքար (լեռնագագաթ)

Անվան այլ կիրառումների համար տե՛ս՝ Բերդաքար (այլ կիրառումներ)Բերդաքար, լեռնագագաթ Սյունիքի մարզում, Մեղրու լեռնաշղթայի ճյուղավորություններում, Ալվանք գյուղից 6 կմ հյուսիս–արևմուտք։ Բարձրությունը 2164 մ է։


== Ծանոթագրություններ ==
Աղբի (Սասունի գավառ)

Անվան այլ կիրառումների համար տե՛ս՝ Աղբի (այլ կիրառումներ)Աղբի, գյուղ Արևմտյան Հայաստանում, Բիթլիսի վիլայեթի Սասունի գավառակում, Ծովասարից 8-10 կմ հեռավորության վրա, լեռնային վայրում։
Գյուղը բաժանված էր չորս թաղի։ Թաղերից երեքի անուններն են՝ Գյալաշառ, Թխիկ, Խտան։
1909 թվականին ուներ 548 հայ բնակիչ։ 1910-1913 թթ.-ին ուներ 90 տուն՝ մոտ 600 հայ բնակչով։
Բնակչության հիմնական զբաղմունքը անասնապահությունն ու երկրագործությունն էր։ Աղբին ավերվել ու ամայացել է 1915 թվականի Մեծ եղեռնի ժամանակ։ Բնակիչների մի մասը զոհվել է, իսկ մյուս մասը գաղթել տարբեր երկրներ։ 1986 թ.-ի դրությամբ Աղբիում դեռևս կան մի քանի հայ ընտանիքներ, որոնց մասին կան աղոտ տեղեկություններ։
Աղբին ուներ Ս. Սարգիս և Ս. Մարիամ անուններով եկեղեցիներ։ Գյուղում կար վարժարան։


== Ծանոթագրություններ ==
Սամվել Հովսեփյան

Սամվել Սիրեկանի Հովսեփյան (Ադմիրալ Սամո, նոյեմբերի 28, 1958(1958-11-28) - նոյեմբերի 9, 2016(2016-11-09), Երևան, Հայաստան), հայ ռազմական գործիչ, Արցախյան ազատամարտի մասնակից, ՀՀ ԱԱ, ՀՄՍ վարչության պետի առաջին տեղակալ, «Ազատամարտիկների դաշինք»-ի խորհրդի անդամ, գնդապետ։


== Կենսագրություն ==
Ծնվել է 1958 թվականի նոյեմբերի 28-ին։


== Մարտական ուղի ==
1989 թվականին մասնակցել է ՀԱԲ-ի մարտական ջոկատների կազմավորմանը, սկզբում եղել է կամավորական ջոկատի հրամանատարի տեղակալ, ապա հրամանատար, իսկ հետագայում՝ «Արծիվ 24» մահապարտների գումարտակի հրամանատար։ Մարտական գործողությունների ժամանակ երկու անգամ ծանր վիրավորվել է։ Ակտիվորեն կազմակերպել և մասնակցել է ՀՀ սահմանամերձ շրջանների ինքնապաշտպանությանը և Արցախի համար մղված ազատագրական մարտական գործողություններին։
Եղել է՝ ՀՀ ԱԱ, ՀՄՍ վարչության պետի առաջին տեղակալ, ՀՀ ՊՆ թիկունքի գնդի հրամանատար, Բալահովիտի գնդի հրամանատար, ՀՀ ՊՆ չորրորդ բանակային կորպուսի հրամանատարի տեղակալ։


== Մահ ==
Սամվել Հովսեփյանի առողջական վիճակը կտրուկ վատացել է քառօրյա պատերազմի սկսվելու օրերից, մոտ երկու ամիս առաջատար դիրքերում մնալուց հետո։ Պարզվել է, որ նրա թոքերի վրա ուռուցքներ են գոյացել։ Վիրահատության էր ենթարկվել Գերմանիայում։
Մահացել է 2016 թվականի նոյեմբերի 9-ին, երկարատև ու ծանր հիվանդության պատճառով։ Նոյեմբերի 12-ին հուղարկավորվել է Եռաբլուր պանթեոնում։


== Պարգևներ ==
Պարգևատրվել էր պետական և կառավարական բարձրագույն պարգևներով, շքանշաններով, մեդալներով։


== Ծանոթագրություններ ==


== Արտաքին հղումներ ==
Հաղթեց մարտի դաշտում, սակայն պարտվեց հիվանդությանը. Եռաբլուրում հրաժեշտ տվեցին Գնդապետ Սամվել Հովսեփյանին Archived 2018-05-09 at the Wayback Machine.
Մահացել է Ադմիրալ Սամոն՝ գնդապետ Սամվել Հովսեփյանը
(3257) Հանզլիկ

(3257) Հանզլիկ (անգլ.՝ Hanzlik), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 15-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,250542 ա. մ., առավելագույնը մոտենում է 1,8676 ա. մ. հեռավորության վրա և հեռանում 2,6335 ա. մ.։ Արեգակի շուրջ մեկ ամբողջական պտույտ է կատարում 1233,19 երկրային օրվա ընթացքում, իր ուղեծրով շարժվելով միջինում 0,291926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3257) Հանզլիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրասնինսկի շրջան (այլ կիրառումներ)

Կրասնինսկի շրջան, կարող է վերաբերել՝

Կրասնինսկի շրջան - մունիցիպալ շրջան Ռուսաստանի Դաշնության Սմոլենսկի մարզում
Կրասնինսկի շրջան - մունիցիպալ շրջան Ռուսաստանի Դաշնության Լիպեցկի մարզում
Նիկոլայ Գրանդկովսկի

Նիկոլայ Կարլովիչ Գրանդկովսկի (ռուս.՝ Николай Карлович Грандковский, 11 (23) փետրվարի, 1864, Սարատով, Սարատովի նահանգ, Ռուսական կայսրություն – 5 (18) մայիսի, 1907, Պենզա, Պենզայի նահանգ, Ռուսական կայսրություն), ռուս ժանրային գեղանկարիչ, մանկավարժ, Գեղարվեստական շրջիկ ցուցահանդեսների ընկերության ցուցահանդեսների մասնակից։


== Կենսագրություն ==
Նիկոլայ Գրանդկովսկին ծնվել է 1864 թվականի փետրվարի 11-ին (նոր տոմարով՝ փետրվարի 23) Սարատովում։ Նկարչական նախնական կրթությունն ստացել է Սարատովում՝ նկարիչներ Դ. Ռոսովի ու Միխայիլ Դոլիվո-Դոբրովոլսկու մոտ, որոնց երաշխավորությամբ 1880 թվականին ընդունվել է Մոսկվայի նկարչության, քանդակագործության և ճարտարապետության ուսումնարան։ Սովորել է հայրենի քաղաքի հատկացրած միջոցներով։ Սովորելու ընթացքում Նիկոլայ Գրանդկովսկին ստացել է Գեղարվեստի կայսերական ակադեմիայի երկու փոքր և երկու մեծ արծաթե մեդալներ «Նկարչության բնագավառում ունեցած հաջողության համար»։
1889 թվականին Մոսկվայի նկարչության, քանդակագործության և ճարտարապետության ուսումնարանն ավարտելուց հետո Նիկոլայ Գրանդկովսկին ապրել է Մոսկվայում։ 1891 թվականից մասնակցել է Գեղարվեստական շրջիկ ցուցահանդեսների ընկերության կազմակերպած ցուցահանդեսներին, 1892 թվականից եղել է Մոսկվայի գեղարվեստը սիրողների միության անդամ։
1894 թվականին Նիկոլայ Գրանդկովսկին արժանացել է Մոսկվայի գեղարվեստը սիրողների միության առաջին մրցանակի «Գրող Նիկոլայ Զլատովրատսկու դիմանկարի» համար, իսկ 1895 թվականին ստացել է միության երկրորդ մրցանակը «Լողանալ» նկարի համար։
Կոնստանտին Սավիցկու հրավերով, ով այդ ժամանակ ղեկավարում էր Պենզայի պատկերասրահն ու Պենզայի Ն. Սելիվյորստովի անվան գեղարվեստի ուսումնարանը, Նիկոլայ Գրանդկովսկին 1897 թվականին Մոսկվայից տեղափոխվում է Պենզա, որտեղ մոսկվացի նկարիչներ Կոնստանտին Կլոդտի, Պյոտր Կորովինի ու Նիկոլայ Ժուկովի հետ դասավանդել է Պենզայի գեղարվեստի ուսումնարանում ու Պենզայի հոգևոր սեմինարիայում։
Նիկոլայ Գրանդկովսկին մահացել է 1907 թվականի մայիսի 5-ին (նոր տոմարով՝ մայիսի 18) Պենզայում։
1907 թվականին Պենզայում տեղի է ունեցել Նիկոլայ Գրանդկովսկու աշխատանքների հետմահու անհատական ցուցահանդեսը։


== Պատկերասրահ ==

		
		
		
		
		


== Նշումներ ==


== Ծանոթագրություններ ==


== Արտաքին հղումներ ==
«Картины Грандковского на аукционах Sotheby's и Christie's» (անգլերեն)։ Վերցված է 2013-10-25
Մ 15 ճանապարհ (Հայաստան)

Մ 15 ճանապարհ (M 15), միջպետական նշանակության ճանապարհը, որը հանդիսանում է Հայաստանի Հանրապետության ավտոմոբիլային ճանապարհային ցանցի կարևորագույն հատվածներից մեկը։
ՀՀ միջպետական նշանակության ավտոմոբիլային ճանապարհները նրանք են, որոնք կապում են Հայաստանի Հանրապետության ճանապարհային ցանցն այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցությունը։
Մ 15 ճանապարհը ունի 29.4 կմ երկարություն։ Այն հանդիսանում է մայրաքաղաք Երևանը շրջանցող ճանապարհ՝ Բալահովիտ գյուղը միացնելով Մասիս քաղաքին։


== Ծանոթագրություններ ==
Պավլովո (գյուղ, Կովերինսկի շրջան)

Անվան այլ կիրառումների համար տե՛ս՝ ՊավլովոՊավլովո (ռուս.՝ Павлово), գյուղ Ռուսաստանի Նիժնի Նովգորոդի մարզի Կովերինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատյուշենսկի

Մատյուշենսկի (ռուս.՝ Матюшенский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկի գյուղական համայնքի կազմի մեջ։
Ռամոն Կասաս

Ռամոն Կասաս ի Կարբո (կատ.՝ Ramon Casas i Carbó, հունվարի 4, 1866(1866-01-04), Բարսելոնա, Իսպանիա - փետրվարի 29, 1932(1932-02-29)[…], Բարսելոնա, Իսպանիա), իսպանացի գեղանկարիչ, գծանկարիչ, դիմանկարի և ծաղրանկարի վարպետ, ազգային մոդեռնիզմի ռահվիրաներից մեկը։


== Կենսագրություն ==

Ռամոն Կասասը ծնվել է 1866 թվականին Բարսելոնայում։ Արտագաղթյալի որդի էր, ում հայրը հարստություն էր կուտակել Կուբայի Մատանսաս քաղաքում։ Մայրը եղել է բուրժուական ապահով ընտանիքից։ Ռամոնը 11 տարեկանում թողել է դպրոցը և սկսել նկարչության մասնավոր դասեր առնել։ 1881 թվականին մոդեռնիստական Avenç ամսագրում հրատարակել է իր առաջին նկարը` հետագայում դառնալով ամսագրի ղեկավարներից մեկը։ Նույն թվականին տեղափոխվել է Փարիզ, ընդունվել Կարոլյուս Դյուրանի մասնավոր ակադեմիան։ 1883 թվականին առաջին անգամ ներկայացրել է իր աշխատանքը Փարիզում։ Հետագայում ամեն տարի եղել է Փարիզում` տարվա մնացած մասն ապրելով Բարսելոնայում, ինչպես նաև Մադրիդում և Գրանադայում։ Միշտ շատ է ճանապարհորդել, եղել է հեծանվամոլ։ Բարեկամացել է Սանտյագո Ռուզինյոլի, Իգնասիո Սուլոագայի, Էժեն Կարիերի հետ։ 1886 թվականին հիվանդացել է տուբերկուլյոզով։ Ռուզինյոլի հետ աշխատել է «Կատալոնիայով» գրքի շուրջ (1889, տեքստերը` Ռուզինյոլի, նկարները` Կազասի)։
1890-ական թվականներին` Կասասը ստեղծագործական վերելքի տարիներին, նրա նկարների ցուցահանդեսներ են կազմակերպվել Մադրիդում, Բեռլինում։ Նրա աշխատանքները ցուցադրվել են Չիկագոյի համաշխարհային ցուցահանդեսում (1893)։ Հիմնադրման սկզբից (1897) եղել է «Չորս կատուներ» սրճարանի մշտական այցելուն։ 1900 թվականին Կասասի երկու աշխատանքներ, այդ թվում` Էրիկ Սատիի դիմանկարը, ցուցադրվել են Փարիզի համաշխարհային ցուցահանդեսում։ 
Կասասի «Անարգ գարոտան» կտավը (Garrote Vil) 1901 թվականին մրցանակի է արժանացել Մյունխենում։ Նկարչի աշխատանքները ցուցադրվել են Եվրոպայի տարբեր քաղաքներում, Բուենոս Այրեսում։ 1903 թվականին Կասասը դարձել է Մարսյան դաշտում գտնվող Փարիզյան սալոնի մշտական անդամը, ինչը նրան հնարավորություն է տվել ամենամյա ցուցահանդես կազմակերպել Ֆրանսիայի մայրաքաղաքում։ 1906 թվականին առաջին անգամ նրա բնորդուհին է դառում Ժուլյա Պերայրե ի Ռիկարտեն, ում նկարել է բազմիցս, և ով 1922 թվականին դարձել է նկարչի կինը (նա Կասասից փոքր էր ավելի քան 20 տարով)։
1907 թվականից նկարիչը շատ ժամանակ է անցկացրել բենեդիկտյան Սանտ Բենեթ լքված աբբայությունում, որ գնել ու վերականգնել էր նրա մայրը։ 1908 թվականին ճանապարհորդել է ԱՄՆ-ում և Կուբայում. նա ընդհանրապես հաճախ մշտապես ճանապարհորդել է ողջ աշխարհում։ Նույնիսկ Առաջին համաշխարհային պատերազմի տարիներին նրա ցուցահանդեսներն են կազմակերպվել Վիեննայում, Բուդապեշտում, Մյունխենում, Փարիզում, Մադրիդում և այլուր։
Մահացել է 1932 թվականին տուբերկուլյոզից։ Թաղված է Բարսելոնայի Մոնժուիկի գերազմանատանը։


== Ծանոթագրություններ ==


== Գրականություն ==
Ramon Casas: el pintor del modernismo. Barcelona: Museu Nacional d'Art de Catalunya; Madrid: Fundación Cultural MAPFRE VIDA, 2001.
Coll I. Ramon Casas 1866-1932: una vida dedicada al arte. Murcia: De la Cierva, 2002


== Արտաքին հղումներ ==
Ռամոն Կասաս Archived 2011-02-07 at the Wayback Machine.
Ալեքսեյ Վատչենկո

Ալեքսեյ Ֆեդոսեևիչ Վատչենկո (ուկրաիներեն՝ Олексій Федосійович Ватченко, փետրվարի 25, 1914(1914-02-25), Դնեպր, Ռուսական կայսրություն - նոյեմբերի 22, 1984(1984-11-22), Կիև, Ուկրաինական ԽՍՀ, ԽՍՀՄ), ուկրաինացի խորհրդային քաղաքական գործիչ, սոցիալիստական աշխատանքի հերոս (1973), ԽՄԿԿ անդամ (1940)։


== Կենսագրություն ==
1938 թվականին ավարտել է Դնեպրոպետրովսկի համալսարանը։ 1941-1944 թվականներին ծառայել է խորհրդային բանակում։ 1945 թվականից աշխատել է Դնեպրոպետրովսկի քաղժողկրթբաժնում, 1948 թվականից անցել է կուսակցական աշխատանքի։ 1954 թվականից՝ Ուկրաինայի կոմկուսի Դնեպրոպետրովսկի մարզկոմի քարտուղար, երկրորդ քարտուղար, 1959 թվականից՝ Խմելնիցկիի, 1963 թվականից՝ Դնեպրոպետրովսկի գյուղական, 1964 թվականից՝ Չերկասիի, 1965 թվականից՝ Դնեպրոպետրովսկի մարզկոմների առաջին քարտուղար։ 1976-1984 թվականներին՝ Ուկրաինական ԽՍՀ Գերագույն խորհրդի Նախագահության նախագահ, միաժամանակ ԽՍՀՄ Գերագույն խորհրդի Նախագահության նախագահի տեղակալ։ Ալեքսեյ Վատչենկո ԽՄԿԿ ԿԿ անդամության թեկնածու՝ 1961 թվականից, անդամ՝ 1966 թվականից։ Ուկրաինայի կոմկուսի քաղբյուրոյի անդամ։ ԽՍՀՄ 6-9-րդ գումարումների Գերագույն խորհրդի դեպուտատ։
Կոկանդ

Կոկանդ, քաղաք Ուզբեկստանի Ֆերգանայի մարզում, Ֆերգանայի հովտի արևմտյան մասում։ Երկաթուղային և ավտոճանապարհների հանգույց է, արդյունաբերական, տրանսպորտային և մշակութային կենտրոն։ 153 հազար բնակիչ (1979 թ.)։ Տնտեսության առաջատար ճյուղը սննդի արդյունաբերությունն է։ Ունի մանկավարժական ինստիտուտ, դրամատիկական թատրոն։ Կոկանդում է գործում Ֆերգանայի պոլիտեխնիկական ինստիտուտի ընդհանուր տեխնիկական ֆակուլտետը։ 
Պահպանված ճարտարապետական հուշարձաններից են Մեդրեսե-ի Միրը (XVIII դարի վերջ), Դահմա-ի Շոհոն խաների դամբարանների անսամբլը (1825 թ.), Խուդոյար խանի պալատը (1871 թ.), որ երեսապատված է դեղին ու կանաչ ջնարակված սալերով, քանդակազարդերով, որմնանկարներով (վարպետներ՝ Մա-Ռասուլ, Մա-Աոլեխ և Հակիմբայ)։
Կաղապար:Ուզբեկստան-անավարտ
Աբրահամ վարդապետ

Աբրահամ վարդապետ (15-րդ դար), հայ մանրանկարիչ։


== Կենսագրություն ==
Աբրահամ վարդապետն ապրել և ստեղծագործել է 15-րդ դարի առաջին կեսին։ Սովորել է Բերկրիում։ Եղել է նկարիչ Մանվելի սանը։


== Ստեղծագործական կյանք ==
Նկարազարդել է մի քանի ձեռագիր, որոնցից մեկը գրվել է Բերկրիում 1420 թվականին։ Նույն թվականին նկարազարդել է Ավետարան, որը գտնվում է Թեհրանում։ Ճանապարհորդել է Միջագետքում և 1431 թվականին Ամիդ քաղաքում նկարազարդել է Գրիգոր գրչի կողմից արտագրված մի Ավետարան։


== Ծանոթագրություններ ==
Վիշնյովոե (գյուղ, Տրոստյանեցի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Վիշնյովոե գյուղում բնակվում էր 304 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սելյա (այլ կիրառումներ)

Սելյա անունը կամ տերմինը կարող է վերաբերել հետևյալ հոդվածներին․

Սելյա - գյուղ Էստոնիայի Վիռու-Նիգուլա շրջանի կազմում։
Սելյա - գյուղ Էստոնիայի Էմմաստե շրջանի կազմում։
Սելյա - գյուղ Էստոնիայի Կեինա շրջանի կազմում։
Սելյա - գյուղ Էստոնիայի Վառբլա շրջանի կազմում։
Սելյա - գյուղ Էստոնիայի Տոռի շրջանի կազմում։
Սելյա - գյուղ Էստոնիայի Կեհտնա շրջանի կազմում։
Սելյա - գյուղ Էստոնիայի Լեիսի շրջանի կազմում։
Իսկրա (գյուղ, Իգլինսկի շրջան)

Անվան այլ կիրառումների համար տե՛ս՝ ԻսկրաԻսկրա (ռուս.՝ Искра, բաշկիրերեն՝ Искра), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 129 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռադչենկովո (գյուղ, Միրգորոդի շրջան)

Ռադչենկովո (ուկրաիներեն՝ Радченкове), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Ռադչենկովո գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կասկաստել դե Կորբիեռ

Կասկաստել դե Կորբիեռ (ֆր.՝ Cascastel-des-Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 208 մարդ, բնակչության խտությունը` 13.52 մարդ/կմ²։ Բնակավայրը զբաղեցնում է 15.38 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 115 կմ հարավ-արևմուտք, Կարկասոն քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 134 աշխատունակ (15-64 տարեկան)  բնակիչ, որոնցից ակտիվ էին 87-ը, իսկ ոչ ակտիվները` 47։ Ակտիվության ցուցանիշը կազմում է 64,9 %։ 87 աշխատունակ մարդկանցից աշխատել է 65 անձ (37 տղամարդ և 28 կին)։ Գործազուրկ են եղել 22 անձ (9 տղամարդ և 13 կին)։ 47 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կազանովսկայա

Կազանովսկայա (ռուս.՝ Казановская), գյուղ Ռուսաստանի, Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշխարհի երկրներն ըստ տարածքի

Աշխարհի պետություններն ըստ տարածքի, պետությունների և կախյալ տարածքների ցուցակն է՝ մեծից փոքր հերթականությամբ։


== ՄԱԿ-ի անդամ երկների ցանկ ==
Այս ցանկը գլխավորապես ՄԱԿ-ի 2004 թվականի տվյալների վրա է հիմնված։ Ներկայացված են աշխարհի բոլոր անկախ պետությունները և կախյալ պետությունները (շեղատառ)։ Անդրծովյան երկրամասերը ներառված են միայն այն դեպքում. երբ մայր երկրի տարածքային ամբողջականության մաս են կազմում։ Այս ցանկի մեջ չեն մտնում Գրենլանդիա (կղզի) կղզին, որն ըստ իր տարածքի 12-րդն է։


== Տես նաև ==
Աշխարհի երկրներն ըստ եկամտային տարբերության
Ինքնիշխան պետությունների ցանկ


== Ծանոթագրություններ ==
1885 թվականը գրականության մեջ


== Ստեղծագործություններ ==


=== Վեպեր ===
Ժերմինալ - Էմիլ Զոլայի վեպը
Սողոմոն թագավորի հանքերը - Հենրի Ռայդեր Հագարդի վեպը
Մաթիաս Շանդոր - Ժյուլ Վեռնի վեպը
Սիրելի բարեկամ - Գի դը Մոպասանի վեպը
Խորտակված «Ցինտիայի» ընկեցիկը - Ժյուլ Վեռնի վեպը՝ գրված Անդրե Լորիի հետ համատեղ


=== Փոքր արձակ ===
Վատ հասարակության մեջ - Վլադիմիր Կորոլենկոյի պատմվածքը
Որսորդը - Անտոն Չեխովի պատմվածքը
Չարագործը - Անտոն Չեխովի պատմվածքը
Կենդանի ժամանակագրություն - Անտոն Չեխովի պատմվածքը
Մելյուզգա - Անտոն Չեխովի պատմվածքը
Բազեապանը- Վլադիմիր Կորոլենկոյի պատմվածքը
Մակարի երազը - Վլադիմիր Կորոլենկոյի պատմվածքը
Ունտեր Պրիշիբեև - Անտոն Չեխովի պատմվածքը


== Ծնունդներ ==
հուլիսի 26- Անդրե Մորուա, ֆրանսիացի գրող (մահացել է 1967)
օգոստոսի 11- Սոֆիա Պարնոկ, ռուս խորհրդային բանաստեղծուհի, թարգմանչուհի (մահացել է 1933)
սեպտեմբերի 11- Դեյվիդ Հերբերթ Լոուրենս, անգլիացի գրող (մահացել է 1930)
հոկտեմբերի 30- Էզրա Փաունդ (մահացել է 1972)


== Մահեր ==
հունվարի 15 - Անտոնի Էդվարդ Օդինեց, լեհ պոետ, թարգմանիչ (ծնվել է 1804)
փետրվարի 14 - Ժյուլ Վալես, ֆրանսիացի գրող, քաղաքական գործիչ (ծնվել է 1832)
ապրիլի 20 - Վլադիմիր Կուրոչկին, ռուս դրամատուրգ, թարգմանիչ, հրատարակիչ (ծնվել է 1829)


== Ծանոթագրություններ ==
Կուռևեռե (գյուղ, Կիհելկոննա շրջան)

Անվան այլ կիրառումների համար տե՛ս՝ ԿուռևեռեԿուռևեռե (էստ․՝ Kurevere), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յունակովկա

Յունակովկա (ուկրաիներեն՝ Юнаківка), գյուղ Ուկրաինայի Սումիի մարզի Սումիի շրջանում։ Հիմնադրվել է 1685 թվականին։
2001 թվականի տվյալներով Յունակովկա գյուղում բնակվում էր 1 741 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գագիկ Հարությունյան (այլ կիրառումներ)

Գագիկ Հարությունյան, անունը կարող է վերաբերել

Գագիկ Գարուշի Հարությունյան, հայ իրավաբան, ՀՀ Բարձրագույն դատական խորհրդի նախկին նախագահ։
Գագիկ Սուրենի Հարությունյան, հայ պատմաբան։
Գագիկ Հարությունի Հարությունյան, հայ վավերագրող լուսանկարիչ, հայ գեղարվեստական լուսանկարչության հիմնադիրներից։
Քաղցր աղբյուր

Քաղցր լիճ, երկրաբանական բնության հուշարձան Հայաստանի Հանրապետության Կոտայքի մարզում։ Այն գտնվում Արզնի գյուղից 150 մ հարավարևմտյան, Հրազդան գետի ձախ ափին, ծովի մակարդակից 1300 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Քեթրին Ռոլզ

Քեթրին Ռոլզ (անգլ.՝ Katherine Louise Rawls,հունիսի 14, 1917(1917-06-14), Նաշվիլ, ԱՄՆ - ապրիլի 8, 1982(1982-04-08), White Sulphur Springs, Գրինբրայեր շրջան, Արևմտյան Վիրջինիա, ԱՄՆ), ամերիկացի ջրասուզորդ և լողորդ, ամառային օլիմպիական խաղերի եռակի հաղթող, որպես օդաչու մասնակցել է Երկրորդ համաշխարհային պատերազմին։


== Կենսագրություն ==
Քեթրին Ռոլզը ծնվել է 1917 թվականին Նեշվիլ քաղաքում։ Երկու տարեկանից սկսել է լողալ, յոթ տարեկանից զբաղվել է ջրացատկով։ Նրա քույրերը՝ Դորոթին, Էվելին և Պեգին և եղբայր Սոնին, նույնպես զբաղել են ջրացատկով և ելույթ են ունեցել հանդիսատեսի առջև, մասնակցել պատանեկան մրցումներին։
1931 թվականին Ռոլզը հաղթեող է ճանաչվել ԱՄՆ-ի լողի ազգային առաջնությունում։ ​​300 մետր անհատական վազքում նա իրենից ետ է   թողել չեմպիոնուհի Էլեոնորա Հոլմին և սահմանել նոր համաշխարհային ռեկորդ։
1932 թվականի Լոս Անջելեսում  տեղի ունեցած ամառային Օլիմպիական խաղերում Ռոլզը ջրացատկի երեք մետրանոց ցատկահարթակից զիջել է Ջորջիա Քոուլմենին և նվաճել արծաթե մեդալ։ Հետագա 200 մ բրասի որակավորման փուլից Քեթրին Ռոլզը դուրս է մնացել։
Ռոլզը կրկնել իր ձեռքբերումը 1936 թվականին Բեռլինում տեղի ունեցած ամառային օլիմպիական խաղերում։ Նա անսպասելիորեն զիջել է 13-ամյա Մարջորի Ջեսթրինգին և նորից զբաղեցրել երկրորդ տեղը։ Նույն ընթացքում նա 4×100 մետր ազատ ոճի մրցույթում զբաղեցրել է 3֊րդ տեղը և 7-րդ տեղը՝ 100 մետր ազատ ոճում։
Քեթրին Ռոլզը ԱՄՆ֊ի սիրողական մարզական միության մրցումներում 33 անգամ զբաղեցրել է առաջին տեղը։ Նա 18 ազգային ռեկորդ է սահմանել խառը, բրաս և ազատ լողերի ոճերում։
Ասսոշեյթեդ պրես ԱՄՆ–ի խոշորագույն տեղեկատու գործակալութան կողմից 1937 թվականին Ռոլզը ճանաչվել է տարվա մարզիկ։ 
1939 թվականին Քեթրինը հեռացել է լողից, սակայն մասնակցել է 1948 թվականի ամառային օլիմպիական խաղերին և զբաղեցրել չորրորդ տեղը։ 1965 թվականին նրա անունն ընդգրկվել է Լողի համաշխարհային փառքի սրահում։


== Անձնական կյանք ==
1938 թվականի մայիսի 18-ին Ռոլզն ամուսնացել է օդաչու Թեոդոր Հ. Թոմփսոնի հետ և ստացել օդաչուի կրթություն։
Ռոլզը 20 տարի աշխատել է որպես լողի մարզիչ Արևմտյան Վիրջինիա նահանգի «Greenbrier» հյուրանոցում։ Նա մահացել է քաղցկեղից, 1982 թվականին։


== Գրականություն ==
Nason Jerry (1977) [1939]։ «VII: Katherine Rawls: Little Miss Minnow»։  in Harold Kaese։ Famous American Athletes of Today (Sixth Series ed.)։ Ayer։ ISBN 0-8369-2233-6 
Pieroth Doris Hinson (1996)։ Their Day in the Sun: Women of the 1932 Olympics։ University of Washington Press։ ISBN 0-295-97554-7 


== Ծանոթագրություններ ==


== Արտաքին հղումներ ==
Քեթրին Ռոլզ Internet Movie Database կայքում
Katherine Rawls (USA) – Honor Swimmer profile at International Swimming Hall of Fame
Բաքվի Հայոց կուլտուրական միություն

Բաքվի Հայոց կուլտուրական միություն, հասարակական կազմակերպություն։
Հիմնադրվել է 1906 թվականին՝ հասարակական-քաղաքական գործիչ Կոստանդին Խատիսյանի ջանքերով, որը և եղել է միության առաջին նախագահը։ Նպատակն էր ընդարձակել հանրակրթական և մասնագիտական դպրոցների ցանցը, նպաստել ինքնուրույն և թարգմանական գրականության հրատարակությանը, հայոց լեզվի, բեմարվեստի, երաժշտության, կերպարվեստի և ճարտարապետության զարգացմանը։
Միությունը կազմակերպել է համերգներ, ներկայացումներ, ստեղծել երգչախմբեր, թատերախմբեր, նպաստել Բաքվի հայկական թատրոնի գործունեությանը։ Գեղարվեստական հանձնախմբի նախաձեռնությամբ Մայիլյանների մեծ թատրոնում Հարավային Կովկասում առաջին անգամ բեմադրվել է (1912) Տիգրան Չուխաճյանի «Լեբլեբիջի Հոր-հոր աղա» կոմիկական օպերան։ Միությունը դադարել է գործելուց 1918 թվականին։


== Տես նաև՝ ==
Հայերն Ադրբեջանում


== Աղբյուրներ ==
Ստարայա Կամենկա (գյուղ, Պենզենսկի շրջան)

Ստարայա Կամենկա (ռուս.՝ Старая Каменка), գյուղ Ռուսաստանի Պենզայի մարզի Պենզենսկի շրջանի կազմում։
Բնակչությունը 2008 թվականին գրանցված տվյալներով կազմում էր 3370 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդոլսկոե (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ՊոդոլսկոեՊոդոլսկոե (ուկրաիներեն՝ Подільське), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Պոդոլսկոե գյուղում բնակվում էր 828 մարդ։ Բնակավայրը զբաղեցնում է 2559 կմ² տարածք։ Բնակչության խտությունը կազմում էր 323,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռյուդենաու

Ռյուդենաու (գերմ.՝ Rüdenau), կոմունա Գերմանիայում։ Գտնվում է Բավարիա երկրամասում։
Ենթարկվուն է Ներքին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 811 մարդ է (2010 թվականի դեկտեմբերի 31-ին)։ Զբաղեցնում է 4,01 կմ² տարածք։ Պաշտոնական կոդ՝ 09 6 76 153։


== Արտաքին հղումներ ==
Պաշտոնական կայք (գերմ.)
Տրիկազե

Տրիկազե (իտալերեն՝ Tricase), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 17 870 մարդ, բնակչության խտությունը կազմում է 398 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 73039, 73030, հեռախոսային կոդ՝ +39 00833։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝  0833 547111
Էլեկտրոնային փոստ՝ info@comune.tricase.le.it
Պաշտոնական կայք՝ http://www.comune.tricase.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Արաքս (ամսագիր, Լառնակա)

Անվան այլ կիրառումների համար տե՛ս՝ Արաքս (այլ կիրառումներ)«Արաքս», պարբերաթերթ, լույս է տեսել 1924–29-ին, Լառնակայում (Կիպրոս)։ Տնօրենն էր Մ. Մոստիճյանը։ «Արաքս» լուսաբանել է Կիպրոսի հայկական գաղութի կյանքը, պարբերաբար հոդվածներ ու լուրեր է արտատպել «Խորհրդային Հայաստան» թերթից։ Մեծ տեղ է հատկացրել քաղաքական ընթացիկ լուրերին։ «Արաքս»-ի նյութերի մի մասը լույս է տեսել անգլերեն։


== Ծանոթագրություններ ==
Կունակ Տաու

Կունակ Տաու (ռուս.՝ Кунак-Тау), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Գուբս գետի ձախ ափին՝ 8,4 կմ հեռավորության վրա։ Գետի երկարությունը 11 կմ է, ավազանի տարածքը 21,7 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Լաբա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020000712108100003687
Հիդրոլոգիական ուսումնասիրությունների կոդը - 108100368
Ավազանի կոդը - 06.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վանևաժ

Վանևաժ  (ռուս.՝ Ваневаж), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յումիժ գետի աջ ափին՝ 48 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300112103000027654
Հիդրոլոգիական ուսումնասիրությունների կոդը - 103002765

Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոմունարկա (գյուղ, Նովոմոսկովսկի վարչական օկրուգ)

Կոմունարկա (ռուս.՝ Коммунарка), գյուղ Ռուսաստանի Մոսկվայի Նովոմոսկովսկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 4599 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Կամզաս

Մեծ Կամզաս (ռուս.՝ Большой Камзас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալֆրեդ Էդվարդս

Ալֆրեդ Օրմոնդ Էդվարդս (անգլ.՝ Alfred Ormond Edwards, 1850 - 1909)՝ անգլիացի գործարար։ Իտալական «Միլան» ակումբի հիմնադիրներից է և ակումբի առաջին նախագահը, որի պաշտոնը զբաղեցրել է շուրջ 10 տարի (1899 թ.-ի դեկտեմբերի 13-ից մինչև 1909 թ.-ի հունվարի 21-ը)՝ մինչ իր մահը։
Էդվարդսի ղեկավարության ժամանակաշրջանում ակումբը երեք անգամ հաղթել է սկուդետտոն (1901, 1906 և 1907 թթ.)։


== Ծանոթագրություններ ==


== Արտաքին հղումներ ==
Էդվարդսի պրոֆիլը magliarossonera.it կայքում
Միխայիլ Մասոն

Միխայիլ Եվգենևիչ Մասոն (ռուս.՝ Михаи́л Евге́ньевич Массо́н , նոյեմբերի 21 (դեկտեմբերի 3), 1897, Սանկտ Պետերբուրգ, Ռուսական կայսրություն - հոկտեմբերի 2, 1986(1986-10-02), Տաշքենդ, Ուզբեկական ԽՍՀ, ԽՍՀՄ), խորհրդային հնագետ և պատմաբան-արևելագետ։ Թուրքմենական ԽՍՀ Գիտությունների ակադեմիայի ակադեմիկոս (1951), պրոֆեսոր։


== Կենսագրություն ==
Միջինասիական պետական համալսարանի (Տաշքենդ) հնագիտության ամբիոնի վարիչ։ Կատարել է քուշանական և միջնադարյան Թերմեզի պեղումները (1936-38)։ 1946 թվականից՝ Թուրքմենստանում, այդ թվում՝ նաև պարթևական Նիսայում ու Մերվում պեղումներ կատարող Հարավ-Թուրքմենստանյան հնագիտական միացյալ արշավախմբի ղեկավարը։


== Աշխատություններ ==
Աշխատությունները վերաբերում են Միջին Ասիայում ստրկատիրության երբեմնի գոյության խնդրին, քաղաքների (Սամարղանդ, Բուխարա) զարգացման օրինաչափություններին, դրամական տնտեսության և լեռնային գործի պատմությանը, ճարտարապետությանը են։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==